b'\n_START_ARTICLE_\nKlagetavlen til Ea-nasir\n_START_PARAGRAPH_\nKlagetavlen til Ea-nasir er en lertavle fra Ur, som nu tilh\xc3\xb8rer British Museum. P\xc3\xa5 tavlen er der skrevet et klagebrev til en handelsmand ved navn Ea-nasir fra en kunde ved navn Nanni. Den betragtes som den \xc3\xa6ldste kendte nedskrevne klage._NEWLINE_Ea-nasir rejste til den persiske bugt\xc2\xa0for at k\xc3\xb8be kobber og s\xc3\xa6lge det i Mesopotamien. Det fremg\xc3\xa5r af\xc2\xa0klagetavlen, at han havde aftalt at s\xc3\xa6lge kobberbarrer til Nanni. Nanni sendte sin tjener med penge for at fuldf\xc3\xb8re handelen med Ea-nasir. Kobberet var af lav kvalitet og ikke acceptabelt. P\xc3\xa5 grund af dette, skrev Nanni et brev p\xc3\xa5 en lertavle med kileskrift til Ea-nasir. P\xc3\xa5 tavlen klager Nanni til Ea-nasir over at kobberet var af den forkerte kvalitet, og at der ogs\xc3\xa5 var problemer med en anden leverance. Han beklagede ogs\xc3\xa5, at hans tjener vist nok var blevet behandlet uh\xc3\xb8fligt. Endelig skrev han at han ikke accepterede kobberet selv om han allerede havde\xc2\xa0havde betalt for det._NEWLINE_Tavlen blev skrevet omkring 1750 f.Kr., og British Museum erhvervede den i 1953 .'